laion/Wikipedia-Exotic huggingface dataset:
তাকদীর (ওয়েব ধারাবাহিক)

তাকদীর সৈয়দ আহমেদ শাওকী পরিচালিত বাংলা ওয়েব সিরিজ, এটি বাংলা ওটিটি প্ল্যাটফর্ম হইচই-এ ২০২০ সালের ১৮ ডিসেম্বর থেকে স্ট্রিমিং করা হয়। হইচই পঁচিশটি ওয়েব সিরিজের ঘোষণা করে, তাদের মধ্যে বাংলাদেশ কেন্দ্রিক তাকদীর অন্যতম। এই ধারাবাহিকটিতে প্রধান চরিত্রে রয়েছেন চঞ্চল চৌধুরী,মনোজ কুমার প্রামাণিক, সানজিদা প্রীতি, পার্থ বড়ুয়া ও সোহেল মন্ডল। ধারাবাহিকের পটভূমিটি ঢাকার তাকদীর (চঞ্চল চৌধুরী) নামক একটি ফ্রিজার ভ্যান চালকের গল্পকে কেন্দ্র করে আবর্তিত হয়। যার ভ্যানের ভিতরে একটি মৃতদেহ পাওয়া গেলে তার পুরো জীবন উল্টে যায়। বিশৃঙ্খল ঘটনাবলি তাকদীর এবং তার সেরা বন্ধু মন্টুকে (সোহেল মন্ডল) মহা বিপদে ফেলে দেয়। তাকদীর ভয়ে উদ্বিগ্ন হয় এবং পরবর্তীতে তার কী করণীয় এ নিয়ে এক অদ্ভুত পরিস্থিতিতে পড়ে। এবং প্রতিবার, তাকদীর যখন আসন্ন বিপদ থেকে মুক্তি পেতে যাচ্ছে বলে মনে হয়, তখনই পুনরায় কিছু মর্মান্তিক ঘটনা ঘটে। চঞ্চল চৌধুরী - তাকদীর সানজিদা প্রীতি - আফসানা আঞ্জুম মনোজ কুমার প্রামাণিক - রানা সোহেল মন্ডল - মন্টু পার্থ বড়ুয়া - হিটম্যান মীর রাব্বি - শেরজাদ চৌধুরি রিবিতা নন্দিনী শিমু - জোৎস্না মাহাফুজ মুন্না - সোহাগ এজাজ বারি - নওয়াজ সাহেব সাজ্জাদ সাজু - সাকিব নাফিস আহমেদ - সিজার শাহরিয়ার ফেরদৌস সজীব - আলাল, ডিবি-১ তামজিদ তন্ময় - কিশোর তকদির আল রাফিউল ইসলাম রাতুল - কিশোর মন্টু তানজিম সাইয়ারা তটিনী - আনিকা, শিক্ষানবিশ সাংবাদিক ইন্তেখাব দিনার - চেয়ারম্যান (বিশেষ উপস্থিতি) ২০২০ সালের ৬ ডিসেম্বর, হইচই এই ওয়েব ধারাবাহিকের অফিসিয়াল ট্রেলার প্রকাশ করে, যা ভারত ও বাংলাদেশের দর্শকদের মধ্যে সাড়া সৃষ্টি করে। ১৮ ডিসেম্বর ২০২০ সালে, হইচই একসাথে সকল পর্ব (আটটি) মুক্তি দেয়। চ্যানেল আই ডিজিটাল মিডিয়া পুরস্কার ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার "এ যেনো ভিন্ন এক চঞ্চল চৌধুরী"। ইত্তেফাক। সংগ্রহের তারিখ ২৪ ডিসেম্বর ২০২০।  "কী আছে তাকদীর-এ"। কালের কণ্ঠ। সংগ্রহের তারিখ ২৪ ডিসেম্বর ২০২০।  "১৮ ডিসেম্বর মুক্তি পাচ্ছে চঞ্চল অভিনীত 'তাকদীর'"। বণিক বার্তা। সংগ্রহের তারিখ ২৪ ডিসেম্বর ২০২০।  "শ্রেষ্ঠ নায়কের পুরস্কার নিতে আসেননি শাকিব, শ্রেষ্ঠ নায়িকা বুবলী"। দৈনিক ইত্তেফাক। ২৭ ফেব্রুয়ারি ২০২১। সংগ্রহের তারিখ ২৮ ফেব্রুয়ারি ২০২১। [স্থায়ীভাবে অকার্যকর সংযোগ] "ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট অ্যাওয়ার্ডস ২০২১: চরকির বাজিমাত"। দৈনিক প্রথম আলো। ৪ সেপ্টেম্বর ২০২২। সংগ্রহের তারিখ ৬ সেপ্টেম্বর ২০২২।  ইন্টারনেট মুভি ডেটাবেজে তাকদীর (ইংরেজি)
গিনি জাতীয় ফুটবল দল

গিনি জাতীয় ফুটবল দল (ফরাসি: Équipe nationale de football du Guinée) হচ্ছে আন্তর্জাতিক ফুটবলে গিনির প্রতিনিধিত্বকারী পুরুষদের জাতীয় দল, যার সকল কার্যক্রম গিনির ফুটবলের সর্বোচ্চ নিয়ন্ত্রক সংস্থা গিনিয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬২ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬২ সালের ৯ই মে তারিখে, গিনি প্রথমবারের মতো আন্তর্জাতিক খেলায় অংশগ্রহণ করেছে; টোগোতে অনুষ্ঠিত উক্ত ম্যাচে গিনি টোগোর কাছে ২–১ গোলের ব্যবধানে পরাজিত হয়েছে। ২৫,০০০ ধারণক্ষমতাবিশিষ্ট ২৮শে সেপ্টেম্বর স্টেডিয়ামে সিলি নাসিওনাল নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গিনির রাজধানী কোনাক্রিতে অবস্থিত। বর্তমানে এই দলের ম্যানেজারের দায়িত্ব পালন করছেন দিদিয়ের সিক্স এবং অধিনায়কের দায়িত্ব পালন করছেন লিভারপুলের মধ্যমাঠের খেলোয়াড় নাবি কেইতা। গিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে গিনি এপর্যন্ত ১২ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৬ আফ্রিকান কাপ অফ নেশন্সের ফাইনালে পৌঁছানো। মুহম্মদ কামারা, পাস্কাল ফেইন্দুনো, নাবি মুসা-ইয়াত্তারা, সেম্বেগু বাঙ্গুরা এবং ইব্রাহিমা কান্দিয়া দিয়ালোর মতো খেলোয়াড়গণ গিনির জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৬ সালের আগস্ট মাসে প্রকাশিত র‌্যাঙ্কিংয়ে গিনি তাদের ইতিহাসে সর্বপ্রথম সর্বোচ্চ অবস্থান (২২তম) অর্জন করে এবং ২০০৩ সালের মে মাসে প্রকাশিত র‌্যাঙ্কিংয়ে তারা ১২৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গিনির সর্বোচ্চ অবস্থান হচ্ছে ২৩তম (যা তারা ১৯৭৭ সালে অর্জন করেছিল) এবং সর্বনিম্ন অবস্থান হচ্ছে ১২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ইংরেজি) ফিফা-এ গিনি জাতীয় ফুটবল দল ওয়েব্যাক মেশিনে আর্কাইভকৃত ২২ অক্টোবর ২০১৮ তারিখে (ইংরেজি) ক্যাফ-এ গিনি জাতীয় ফুটবল দল (ইংরেজি)
গ্যাবন জাতীয় ফুটবল দল

গ্যাবন জাতীয় ফুটবল দল (ফরাসি: Équipe nationale de football du Gabon) হচ্ছে আন্তর্জাতিক ফুটবলে গ্যাবনের প্রতিনিধিত্বকারী পুরুষদের জাতীয় দল, যার সকল কার্যক্রম গ্যাবনের ফুটবলের সর্বোচ্চ নিয়ন্ত্রক সংস্থা গাবোনীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৬ সাল হতে ফুটবলের সর্বোচ্চ সংস্থা ফিফার এবং ১৯৬৮ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৩ই এপ্রিল তারিখে, গ্যাবন প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে গ্যাবন আপার ভোল্টার কাছে ৫–৪ গোলের ব্যবধানে পরাজিত হয়েছে। ৪১,০০০ ধারণক্ষমতাবিশিষ্ট ওমর বাঙ্গো স্টেডিয়ামে লেস পান্থেরেস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গ্যাবনের রাজধানী লিব্রেভিলে অবস্থিত। বর্তমানে এই দলের ম্যানেজারের দায়িত্ব পালন করছেন পাত্রিস এভো এবং অধিনায়কের দায়িত্ব পালন করছেন আর্সেনালের মধ্যমাঠের খেলোয়াড় পিয়ের এমেরিক অবামেয়াং। গ্যাবন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে গ্যাবন এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ১৯৯৬ এবং ২০১২আফ্রিকা কাপ অফ নেশন্সের কোয়ার্টার-ফাইনালে পৌঁছানো। দিদিয়ের অভোনো, পিয়ের এমেরিক অবামেয়াং, ব্রুনো একুয়েলে মাঙ্গা, মালিক এভুনা এবং দানিয়েল কুসিনের মতো খেলোয়াড়গণ গ্যাবনের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৯ সালের জুলাই মাসে প্রকাশিত র‌্যাঙ্কিংয়ে গ্যাবন তাদের ইতিহাসে সর্বোচ্চ অবস্থান (৩০তম) অর্জন করে এবং ২০০৩ সালের এপ্রিল মাসে প্রকাশিত র‌্যাঙ্কিংয়ে তারা ১২৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গ্যাবনের সর্বোচ্চ অবস্থান হচ্ছে ৬৩তম (যা তারা ১৯৯৬ সালে অর্জন করেছিল) এবং সর্বনিম্ন অবস্থান হচ্ছে ১২৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) CAF and FIFA, 50 years of African football - the DVD, 2009 দাপ্তরিক ওয়েবসাইট (ইংরেজি) ফিফা-এ গ্যাবন জাতীয় ফুটবল দল ওয়েব্যাক মেশিনে আর্কাইভকৃত ২০ জুন ২০১৮ তারিখে (ইংরেজি) ক্যাফ-এ গ্যাবন জাতীয় ফুটবল দল (ইংরেজি)
বিলেদ্ধু

বিলেদ্ধু ( দিভেহি : ބިލެއްދޫ) Faafu, প্রবালপ্রাচীরের একটি অন্যতম অধ্যুষিত দ্বীপ। দেশের রাজধানী মালে থেকে দ্বীপটি ১৩০.৫৪ কিমি (৮১ মা; ৭০ নটিক্যাল মাইল) দক্ষিণ-পশ্চিমে অবস্থিত। "Table PP5: Resident Population by sex, nationality and locality (administrative islands), 2014" (পিডিএফ)। Population and Households Census 2014। National Bureau of Statistics। পৃষ্ঠা 35। সংগ্রহের তারিখ ৭ আগস্ট ২০১৮।  "Coordinate Distance Calculator"। Boulter.com। সংগ্রহের তারিখ ৭ আগস্ট ২০১৮।  প্রবেশদ্বার:  মালদ্বীপ
কুনাহান্ধু

কুনাহান্ধু ( দিভেহি : ކުނަހަންދޫ) লামু প্রবালপ্রাচীরের একটি জন অধ্যুষিত দ্বীপ। দেশের রাজধানী মালে থেকে দ্বীপটি ২৬৫.২১ কিমি (১৬৫ মা; ১৪৩ নটিক্যাল মাইল) দক্ষিণে অবস্থিত। "Table PP5: Resident Population by sex, nationality and locality (administrative islands), 2014" (পিডিএফ)। Population and Households Census 2014। National Bureau of Statistics। পৃষ্ঠা 36। সংগ্রহের তারিখ ৮ আগস্ট ২০১৮।  "Coordinate Distance Calculator"। Boulter.com। সংগ্রহের তারিখ ৮ আগস্ট ২০১৮।  প্রবেশদ্বার:  মালদ্বীপ
টাটা স্টিল

টাটা স্টিল লিমিটেড ঝাড়খণ্ডের জামশেদপুরে অবস্থিত একটি ভারতীয় বহুজাতিক ইস্পাত তৈরির সংস্থা এবং এর সদর দফতর ভারতের পশ্চিমবঙ্গ রাজ্যের কলকাতায় অবস্থিত। এটি টাটা গোষ্ঠীর একটি সহায়ক সংস্থা। পূর্বে টাটা আয়রন ও স্টিল কোম্পানি লিমিটেড (টিআইএসসিও) নামে পরিচিত ছিল। টাটা স্টিল বিশ্বের শীর্ষ ইস্পাত উৎপাদনকারী সংস্থাগুলির মধ্যে একটি। সংস্থাটির বার্ষিক ৩৪ মিলিয়ন টন অপরিশোধিত ইস্পাত উৎপাদনের ক্ষমতা রয়েছে। এটি বিশ্বের অন্যতম ভৌগলিকভাবে বৈচিত্র্যযুক্ত ইস্পাত উৎপাদক সংস্থা এবং সারা বিশ্বে বাণিজ্যিক পরিচালনা ও উপস্থিতি রয়েছে। গোষ্ঠীটি (এসইএ পরিচালনা বাদে) ২০২০ সালের ৩১ শে মার্চ শেষ হওয়া আর্থিক বছরে একীভূত আয় সিসাবে ১৯.৭বিলিয়ন মার্কিন ডলার নথিভুক্ত করে। এটি সেলের পরে বার্ষিক ১৩ মিলিয়ন টন উৎপাদনক্ষমতার সাথে ভারতের দ্বিতীয় বৃহত্তম ইস্পাত সংস্থা (দেশীয় উৎপাদন অনুযায়ী পরিমাপ করা হয়)। টাটা স্টিল ভারত, নেদারল্যান্ডস ও যুক্তরাজ্যের মূল পরিচালনা সহ ২৬ টি দেশে কাজ করে এবং প্রায় ৮০,০০০ লোককে নিয়োগ দেয়। এর বৃহত্তম উৎপাদন কেন্দ্রটি (১০ এমটিপিএ ক্ষমতা) ঝাড়খণ্ডের জামশেদপুরে অবস্থিত। টাটা স্টিল ২০০৭ সালে যুক্তরাজ্য ভিত্তিক ইস্পাত প্রস্তুতকারক করুসকে অধিগ্রহণ করে। এটি বিশ্বের বৃহত্তম কর্পোরেশনগুলির মধ্যে ২০১৪ ফরচুন গ্লোবাল ৫০০ র‌্যাঙ্কিংয়ে ৪৮৬তম স্থান অর্জন করে। ব্র্যান্ড ফিনান্স অনুসারে এটি ২০১৩ সালের সপ্তম সর্বাধিক মূল্যবান ভারতীয় ব্র্যান্ড। ২০১৯ সালের জুলাই মাসে “টাটা স্টিল কলিঙ্গনগর”কে (টিএসকে) বিশ্ব অর্থনৈতিক ফোরামের (ডব্লিউইএফ) গ্লোবাল লাইট হাউস নেটওয়ার্কের তালিকায় অন্তর্ভুক্ত করা হয়। "Contact Information"। TataSteel.com। ২১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৩।  "Tata Steel Ltd. Financial Statements"। moneycontrol.com।  "JSW Steel has become the second largest steel producer in the country after state-owned Steel Authority of India (SAIL)"। economictimes.com। ১২ জুন ২০১৩ তারিখে মূল থেকে আর্কাইভ করা। সংগ্রহের তারিখ ৩ জুন ২০১৩।  "Statement of profit and loss"। Tata Steel। ৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৬ মে ২০১৮।  Vaswani, Karishma (১৬ আগস্ট ২০০৭)। "Indian firms move to world stage"। BBC News। ২৬ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৩।  "Global 500: 486 Tata Steel"। Fortune। ২২ জুলাই ২০১৪। ২৮ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৪।  "India's top 50 brands"। brandirectory.com। ২৩ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৩।  "Tata Steel Jamshedpur blast furnace completes 100 years"। The Hindu। ২ ডিসেম্বর ২০১১। সংগ্রহের তারিখ ৩১ আগস্ট ২০১৩।  "Sustainability Report 2012"। Tata Steel India। ১৪ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৩।
টাটা গোষ্ঠী

টাটা গোষ্ঠী ভারতীয় বহুজাতিক গোষ্ঠি, যার সদর দপ্তর মহারাষ্ট্রের মুম্বই শহরে অবস্থিত। জামশেদজি টাটা দ্বারা ১৮৬৮ সালে প্রতিষ্ঠিত, সংস্থাটি বেশ কয়েকটি আন্তর্জাতিক সংস্থা ক্রয়ের পরে আন্তর্জাতিক স্বীকৃতি অর্জন করে। এটি ভারতের অন্যতম বৃহত্তম ও প্রাচীন শিল্প গোষ্ঠী। প্রতিটি টাটা কোম্পানি তার নিজস্ব পরিচালনা পর্ষদ ও শেয়ারহোল্ডারদের পরিচালনায় ও তদারকিতে স্বাধীনভাবে কাজ করে। উল্লেখযোগ্য টাটা সম্পর্কিত সংস্থাগুলির মধ্যে রয়েছে টাটা কেমিক্যালস, টাটা কমিউনিকেশনস, টাটা কনসালটেন্সি সার্ভিসেস, টাটা গ্রাহক পণ্য, টাটা এলক্সি, টাটা মোটরস, টাটা পাওয়ার, টাটা স্টিল, জামশেদপুর এফসি, তানিশক, ভোল্টাস, টাটা ক্লিক, টাটা প্রজেক্টস লিমিটেড, টাটা ক্যাপিটাল, টাইটান, ট্রেন্ট, ইন্ডিয়ান হোটেল কোম্পানি লিমিটেড, তাজএয়ার, ভিস্টারা, ক্রোম ও টাটা স্টারবাকস। ২৯ বছর বয়সে জামশেতজি টাটা তার বাবার সংস্থায় চাকরি করেন। ১৮৭০ সালে ২২,০০০ রুপি মূলধন নিয়ে তিনি একটি ট্রেডিং সংস্থা প্রতিষ্ঠা করেন। এর পরে তিনি চিনপোকলিতে দেউলিয়ার তেল কল কিনে আলেকজান্দ্রা মিল নামে একটি সুতির মিলে রূপান্তর করেন, যা তিনি ২ বছর পরে লাভের জন্য বিক্রি করেন। ১৮৭৪ সালে, তিনি নাগপুরে এম্প্রেস মিল নামে আরও একটি সুতি কল স্থাপন করেন। তিনি ৪ টি লক্ষ্য অর্জনের স্বপ্ন দেখেছিলেন, সেগুলি হল একটি লোহা ও ইস্পাত সংস্থা স্থাপন, একটি অনন্য হোটেল স্থাপন, একটি বিশ্বমানের শিক্ষার প্রতিষ্ঠান ও একটি জল-বৈদ্যুতিক কেন্দ্র স্থাপন। তাঁর জীবদ্দশায়, ১৯০৩ সালে, কুলাবা ওয়াটারফ্রন্টের তাজমহল হোটেলটি ভারতের বিদ্যুত সহ প্রথম হোটেল হিসাবে চালু করা হয়। "Supreme Court stays NCLAT order restoring Cyrus Mistry as Tata Sons Executive Chairman"। ET News। ১১ জানুয়ারি ২০২০। সংগ্রহের তারিখ ১৪ জানুয়ারি ২০২০।  "Tata Group Business Overview"। Tata Group।  দাপ্তরিক ওয়েবসাইট
স্যামাথি (প্রাকৃতিক উপগ্রহ)

স্যামাথি (ইংরেজি: Psamathe; /ˈsæməθiː/) বা নেপচুন ১০ (ইংরেজি: Neptune X) হল নেপচুন গ্রহের একটি পশ্চাদমুখী অনিয়মিত প্রাকৃতিক উপগ্রহ। এটির নামকরণ করা হয়েছে গ্রিক পুরাণে উল্লিখিত অন্যতম নিরিড স্যামাথির নামানুসারে। ২০০৩ সালে ৮.২ মিটার সুবারু টেলিস্কোপ ব্যবহার করে স্কট এস. শেফার্ড ও ডেভিড সি. জেউইট স্যামাথি আবিষ্কার করেন। ২০০৭ সালের ৩ ফেব্রুয়ারি এটির আনুষ্ঠানিক নাম ঘোষিত হওয়ার আগে পর্যন্ত এটি পরিচিত ছিল এস/২০০৩ এন ১ (ইংরেজি: S/2003 N 1) নামে। স্যামাথির ব্যাস প্রায় ৩৮ কিলোমিটার। এটি ২ কোটি ৫৭ লক্ষ থেকে ৬ কোটি ৭৭ লক্ষ কিলোমিটার দূর থেকে (উল্লেখ্য, সূর্য ও বুধ গ্রহের মধ্যবর্তী দূরত্বের তুলনামূলক পার্থক্য ৪ কোটি ৬০ লক্ষ থেকে ৬ কোটি ৯৮ লক্ষ কিলোমিটার) নেপচুনকে প্রদক্ষিণ করে চলেছে। একবার প্রদক্ষিণ করতে স্যামাথির সময় লাগে পৃথিবীর হিসেবে প্রায় ২৫ বছর। এই উপগ্রহটির কক্ষপথ কোনও বস্তুতে পশ্চাদমুখী কক্ষপথে স্থাপন করতে যে দূরত্বের প্রয়োজন, নেপচুন থেকে সেই দূরত্বের কাছাকাছি অবস্থিত। স্যামাথি ও নিসোর (এস/২০০২ এন ৪) কক্ষীয় স্থিতিমাপের সাদৃশ্য ইঙ্গিত করে যে, সম্ভবত দু’টি উপগ্রহই কোনও একক বৃহত্তর প্রাকৃতিক উপগ্রহের ধ্বংসাবশেষ থেকে উৎসারিত হয়েছে। সৌরজগতের যতগুলি প্রাকৃতিক উপগ্রহ এখনও পর্যন্ত আবিষ্কৃত হয়েছে, তার মধ্যে স্যামাথি ও নেসোর দূরত্বই মূল গ্রহের থেকে সর্বাধিক। অনিয়তাকার প্রাকৃতিক উপগ্রহ JPL (২০১১-০৭-২১)। "Planetary Satellite Discovery Circumstances"। Jet Propulsion Laboratory। সংগ্রহের তারিখ ২০১১-১০-২৪।  Green, Daniel W. E. (সেপ্টেম্বর ৩, ২০০৩)। "Satellites of Neptune"। IAU Circular। 8193। সংগ্রহের তারিখ ২০১১-১০-২৪।  Jacobson, R. A. (২০০৮)। "NEP078 - JPL satellite ephemeris"। Planetary Satellite Mean Orbital Parameters। সংগ্রহের তারিখ ২০০৯-০৯-২৩।  Sheppard, Scott S.; Jewitt, David C.; Kleyna, Jan (২০০৬)। "A Survey for "Normal" Irregular Satellites around Neptune: Limits to Completeness"। The Astronomical Journal। 132: 171–176। arXiv:astro-ph/0604552 । ডিওআই:10.1086/504799। বিবকোড:2006AJ....132..171S।  Marsden, Brian G. (২০০৩)। "MPEC 2003-R19 : S/2003 N 1"। Minor Planet Center, Smithsonian Astrophysical Observatory। সংগ্রহের তারিখ ২০১১-০১-০৮।  Sheppard, Scott S.। "Neptune's Known Satellites"। Department of Terrestrial Magnetism (Carnegie Institution of Washington)। সংগ্রহের তারিখ ২০০৮-১২-১৩।  Schmude, Richard, Jr. (২০০৮)। Uranus, Neptune, Pluto and How to Observe Them। Springer। পৃষ্ঠা 106। আইএসবিএন 0-387-76601-4।  উইকিমিডিয়া কমন্সে স্যামাথি (প্রাকৃতিক উপগ্রহ) সংক্রান্ত মিডিয়া রয়েছে। Neptune's Known Satellites (by Scott S. Sheppard) S/2003 N1 Neptune Satellite Movie Images (image) MPC: Natural Satellites Ephemeris Service Mean orbital parameters (NASA) IAUC 8193
মালদ্বীপের বিমান পরিবহন সংস্থাসমূহের তালিকা

এটি মালদ্বীপের বিমান পরিবহন সংস্থাগুলোর একটি তালিকা, যেগুলো বর্তমানে মালদ্বীপে উড্ডয়ন পরিচালনা করে। বিমান পরিবহন সংস্থাসমূহের তালিকা মালদ্বীপের বিলুপ্ত বিমান পরিবহন সংস্থাসমূহের তালিকা এশিয়ার বিলুপ্ত বিমান পরিবহন সংস্থাসমূহের তালিকা
লিথোপোন

লিথোপোন হল এক ধরনের সাদা রঙ্গক। এতে দুটি অজৈব যৌগের মিশ্রণ থাকে। এর মধ্যে একটি হল বেরিয়াম সালফেট এবং অন্যটি জিঙ্ক সালফাইড। জলে অদ্রবণীয় এই যৌগগুলি জৈব যৌগের সাথে বেশ ভালভাবে মিশে গিয়ে অস্বচ্ছতা তৈরি হয়। এই সাদা রঙ্গকটি কম খরচায় বানানো যায় এবং আনেকটা জায়গা জুড়ে লাগানো যায়। তাই এটি বেশ জনপ্রিয়। এই ধরনের সাদা রঞ্জকগুলির মধ্যে রয়েছে টাইটানিয়াম ডাই অক্সাইড, জিঙ্ক অক্সাইড ("জিঙ্ক হোয়াইট") এবং জিঙ্ক সালফাইড। ১৮৭০এর দশকে আমেরিকার ডুপন্ট কোম্পানি লিথোপোন আবিষ্কার করে। পরে এটি ক্রেবস পিগমেন্টস এবং কেমিক্যাল কোম্পানি এবং অন্যান্য সংস্থা দ্বারা এর উৎপাদন শুরু হয়। জিঙ্ক সালফাইডের পরিমাণ উপর নির্ভর করে গোল্ড সিল, ব্রোঞ্জ সিল প্রভৃতি নানা মোড়কে লিথোপোন বাজারে পাওয়া যেত। গোল্ড সিল এবং ব্রোঞ্জ সিলে শতকরা ৪০ থেকে ৫০ ভাগ জিঙ্ক সালফাইড থাকে, যা বেশি জায়গা জুড়ে লাগানো যায় এবং এর শক্তিও বেশি। ১৯২০ সাল নাগাদ এর জনপ্রিয়তা তুঙ্গে পৌঁছেছিলো। ১৯৯০ সালে প্রায় ২২৩,৩৫২ টন লিথোপোন উৎপাদন করা হয়। এটি মূলত রঙ শিল্পে, প্লাস্টিক শিল্পে এবং পুটিং হিসেবে ব্যবহৃত হয়। বেরিয়াম সালফেট এবং জিঙ্ক সালফাইডকে একই সঙ্গে অধঃক্ষেপ ফেলে লিথোপোন উৎপাদন করা হয়। সাধারণত জিঙ্ক সালফেট দ্রবণে বেরিয়াম সালফাইড দিলে বেরিয়াম সালফেট ও জিঙ্ক সালফাইডের মিশ্র অধঃক্ষেপ পাওয়া যায়। মিশ্রণটি ছেঁকে উত্তপ্ত করলে যে মিহি সাদা গুঁড়ো পাওয়া যায় সেটাই সাদা রঙ্গক হিসাবে লিথোপোন নামে ব্যবহৃত হয়। BaS + ZnSO4→ ZnS · BaSO4 এই পদ্ধতিতে যে লিথোপোন তৈরি হয় তাতে ওজন হিসাবে শতকরা ২৯.৪ ভাগ জিঙ্ক সালফাইড এবং শতকরা ৭০.৬ ভাগ বেরিয়াম সালফেট থাকে।এই শতকরা হিসাবের পরিবর্তনও দেখা যায়। উদাহরণস্বরূপ, জিংক সালফেট এবং বেরিয়াম সালফাইডের মিশ্রণে যখন জিংক ক্লোরাইড যুক্ত করা হয় তখন আরও বেশি জিঙ্ক সালফাইডযুক্ত লিথোপোন তৈরি হয়। বেরিয়াম সালফেটকে কার্বন দিয়ে তাপে বিজারিত করলে বেরিয়াম সালফাইড উৎপন্ন হয়। দস্তা বা দস্তাযুক্ত পদার্থের সঙ্গে সালফিউরিক অ্যাসিডের বিক্রিয়ায় জিঙ্ক সালফেট পাওয়া যায়। লিথোপোনের মধ্যে থাকা উপাদানগুলি জলে অদ্রাব্য। এই কারণে এটি এমনিতে বিষাক্ত নয়। এক্স রে দিয়ে ছবি ভাল ভাবে তোলার জন্য এটি রেডিও-কন্ট্রাস্ট এজেন্ট হিসাবে ওষুধে ব্যবহার হয়। মার্কিন যুক্তরাষ্ট্র এবং ইউরোপে খাবারের সাথে লিথোপোনের ছোঁয়াছুঁয়িকে অনুমোদন দেওয়া হয়েছে। Völz, Hans G. et al. "Pigments, Inorganic" in Ullmann's Encyclopedia of Industrial Chemistry, 2006 Wiley-VCH, Weinheim. ডিওআই:10.1002/14356007.a20_243.pub2. Chemical Book। "Pigment White 5(1345-05-7)"। সংগ্রহের তারিখ ২৯ এপ্রিল ২০১৪।  Booge, J. E. (১৯২৯)। "Lithopone Composition and Process of Making Same"।  "Lithopone"। ২০১০।
কেপেল দ্বীপ

কেপেল দ্বীপটি সিঙ্গাপুরের বুকিত মেরায় হার্বারফ্রন্টের সীমানায় অবস্থিত একটি ছোট বেসরকারী দ্বীপ। এই দ্বীপটি মূলত সমতল, সিঙ্গাপুরের প্রধান দ্বীপ ও সেন্টোসা দ্বীপের মাঝামাঝি কেপেল বে-এর উত্তর অংশে অবস্থিত। কেপেল দ্বীপ সিঙ্গাপুরের প্রধান দ্বীপের সাথে ২৫০ মিটার দীর্ঘ তারের কেপেল বে ব্রিজ দ্বারা সংযুক্ত, যা ২০০৮ সালে চালু হয়েছিল। কেপেল বে ব্রিজ দ্বীপে বিদ্যুৎ, জল এবং অন্যান্য পরিষেবার জন্য লাইন বহন করে। কেপেল হারবারের উন্নয়নের কারণে ১৯ শতকের মাঝামাঝি সময়ে দ্বীপটি সমৃদ্ধ হয়েছিল। কেপেল দ্বীপ ২০০০ সাল অবধি কেপেল শিপইয়ার্ড দ্বারা শিপ বিল্ডিং এবং শিপ মেরামত কার্যক্রমের জন্য ব্যবহৃত হত। দ্বীপটি পূর্বে পুলাউ হান্টু (ভৌতিক দ্বীপ) নামে পরিচিত ছিল। ১৯৮৩ সালে দ্বীপটির মালিকানাধীন সংস্থাটির নাম কেপেল দ্বীপে পরিবর্তন করেছিল। পূর্বের নামটি কারও পক্ষে অসম্মত বলে মনে করা হয়েছিল, এবং পুলাউ হান্টু নামে সিঙ্গাপুরে অন্য দ্বীপ থাকায়; সরকার এটি পরিবর্তনের অনুমতি দিয়েছে। এই দ্বীপটি ২০০৮ সালে একটি জলজ বিলাসবহুল উন্নয়নের চেষ্টার অংশ ছিল এবং এরপরে এটি কেপেল বে সেতু নির্মাণের মাধ্যমে মূল ভূখণ্ডের সাথে যুক্ত হয়েছিল। বর্তমানে, কেপেল দ্বীপে উচ্চ-মানের রেস্তোঁরা এবং ইয়টগুলির জন্য একটি মেরিনা রয়েছে । "Pulau Hantu gives up its ghost"। The Straits Times। ৩১ আগস্ট ১৯৮৩। সংগ্রহের তারিখ ১৩ আগস্ট ২০১৪।  "Pulau Keppel"। nlb.gov.sg। Singapore Infopedia। সংগ্রহের তারিখ ১৩ আগস্ট ২০১৪।  "Keppel Bay Bridge - Fact Sheet" (pdf)। kepcorp.it। Keppel Corporation। সংগ্রহের তারিখ ১৩ আগস্ট ২০১৪।  "History of Keppel Bay"। marinakeppelbay.com। ১৪ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৪।  Teo, Joyce (২২ নভেম্বর ২০০৬)। "Keppel to build more waterfront homes"। The Straits Times।
সিঙ্গাপুর ভূমি কর্তৃপক্ষ

সিঙ্গাপুর ভূমি কর্তৃপক্ষ (সংক্ষেপ : এসএলএ; চীনা: 新加坡 土地 管理局; মালয়: পেঙ্গুয়াসা তানাহ সিঙ্গাপুরা ) সিঙ্গাপুর সরকারের আইন মন্ত্রকের অধীনে একটি আইনি বোর্ড। এসএলএ গঠিত হয়েছিল ২০০১ সালের ১ জুন, যখন ল্যান্ড অফিস, সিঙ্গাপুর ল্যান্ড রেজিস্ট্রি, জরিপ বিভাগ এবং ল্যান্ড সিস্টেমস সাপোর্ট ইউনিট একত্রিত করা হয়েছিল। নভেম্বর ২০১১ পর্যন্ত, এসএলএ-র কর্মীদের সংখ্যা প্রায় ৫৫০ জন। এসএলএ-এর মূল কর্মক্ষেত্র সম্পদ অপ্টিমাইজেশনের উপর এবং এর ২ টি প্রধান ভূমিকা রয়েছে: উন্নয়নমূলক এবং নিয়ন্ত্রক। এর উন্নয়নমূলক ভূমিকার ক্ষেত্রে এসএলএ রাজ্য জমি ও ভবন, জমি বিক্রয়, ইজারা, অধিগ্রহণ এবং বরাদ্দ, জমি সম্পর্কিত তথ্য বিকাশ ও বিপণন এবং জাতীয় জমি তথ্য ডাটাবেস বজায় রাখার তদারকি করে। এর নিয়ন্ত্রক ভূমিকার ক্ষেত্রে এসএলএ হল জাতীয় ভূমি নিবন্ধকরণ কর্তৃপক্ষ এবং জাতীয় ভূমি জরিপ ব্যবস্থাপনার পরিচালনা ও রক্ষণাবেক্ষণের জন্য দায়বদ্ধ। সিআরএনটি "PwC executive chairman Yeoh Oon Jin to succeed Lim Sim Seng as SLA board chairman"। CNA। ২০ জুলাই ২০২০। ২৮ জুলাই ২০২১ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২০।  "LTA to get new chief executive, leadership changes at JTC and SLA announced"। সিএনে। ৬ আগস্ট ২০২০। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২০।  SLA's official Site সিঙ্গাপুর ভূমি কর্তৃপক্ষের অফিসিয়াল ওয়েবসাইট ওয়ানম্যাপ.এসজি রাজ্য সম্পত্তি তথ্য অনলাইন ওয়েব্যাক মেশিনে আর্কাইভকৃত ১ মার্চ ২০২০ তারিখে
লেওমাডিয়া (প্রাকৃতিক উপগ্রহ)

লেওমাডিয়া (ইংরেজি: Laomedeia, /ˌleɪoʊməˈdiːə/) বা নেপচুন ১২ (ইংরেজি: Neptune XII) হল নেপচুন গ্রহের একতি অগ্রমুখী অনিয়মিত প্রাকৃতিক উপগ্রহ। ২০০২ সালের ১৩ অগস্ট ম্যাথিউ জে. হোলম্যান ও অন্যান্য জ্যোতির্বিজ্ঞানীদের একতি দল এই উপগ্রহটি আবিষ্কার করেন। ২০০৭ সালের ৩ ফেব্রুয়ারি আনুষ্ঠানিকভাবে এটির নামকরণের আগে এটি পরিচিত ছিল এস/২০০২ এন ৩ (ইংরেজি: S/2002 N 3)। লেওমাডিয়া প্রায় ২৩,৫৭১,০০০ কিলোমিটার দূর থেকে নেপচুনকে প্রদক্ষিণ করছে এবং এর ব্যাস প্রায় ৪২ কিলোমিটার (অ্যালবেডোর আনুমানিক পরিমাপ ০.০৪)। গ্রিক পুরাণের ৫০ জন নিরিডের অন্যতম লেওমাডিয়ার নামানুসারে এই উপগ্রহটির নামকরণ করা হয়েছে। JPL (২০১১-০৭-২১)। "Planetary Satellite Discovery Circumstances"। Jet Propulsion Laboratory। সংগ্রহের তারিখ ২০১১-১০-২৪।  Green, Daniel W. E. (জানুয়ারি ১৩, ২০০৩)। "Satellites of Neptune"। IAU Circular। 8047। সংগ্রহের তারিখ ২০১১-১০-২৪।  "Laomedian" in Otley (1828) Essays on the nature, causes and effects of national antipathies Jacobson, R. A. (২০০৮)। "NEP078 – JPL satellite ephemeris"। Planetary Satellite Mean Orbital Parameters। সংগ্রহের তারিখ ২০০৯-০৯-২৩।  Sheppard, Scott S.; Jewitt, David C.; Kleyna, Jan (২০০৬)। "A Survey for "Normal" Irregular Satellites around Neptune: Limits to Completeness"। The Astronomical Journal। 132: 171–176। arXiv:astro-ph/0604552 । ডিওআই:10.1086/504799। বিবকোড:2006AJ....132..171S।  Holman, M. J.; Kavelaars, J. J.; Grav, T.; ও অন্যান্য (২০০৪)। "Discovery of five irregular moons of Neptune" (PDF)। Nature। 430 (7002): 865–867। ডিওআই:10.1038/nature02832। পিএমআইডি 15318214। বিবকোড:2004Natur.430..865H। সংগ্রহের তারিখ ২৪ অক্টোবর ২০১১।  Neptune's Known Satellites, by Scott S. Sheppard David Jewitt pages MPC: Natural Satellites Ephemeris Service Mean orbital parameters, NASA